5 मार्च को गुजरात जायंट्स के खिलाफ पहला मुकाबला
Women's Premier League (WPL) auction; UP Warriors Captain Alyssa Healy Vs Gujarat Giants ऑस्ट्रेलिया की सलामी बल्लेबाज एलिसा हीली को WPL टीम यूपी वॉरियर्ज की कमान सौपी गई है। बुधवार को टीम मैनेजमेंट ने सोशल मीडिया पर इसकी जानकारी दी
ऑस्ट्रेलिया की सलामी बल्लेबाज एलिसा हीली को WPL की टीम यूपी वॉरियर्ज की कमान सौंपी गई है। बुधवार को टीम मैनेजमेंट ने सोशल मीडिया पर इसकी जानकारी दी। टीम ने एलिसा हीली को ऑक्शन में 70 लाख रुपए में खरीदा था। हीली विमेंस क्रिकेट में दुनिया के सबसे घातक सलामी बल्लेबाजों में से एक हैं। यूपी वाॅरियर्ज में ऑस्ट्रेलिया की हीली सहित 11 घरेलू और छह विदेशी खिलाड़ी शामिल हैं। टीम अपना पहला मुकाबला गुजरात जायंट्स के खिलाफ 5 मार्च को शाम 7:30 बजे डीवाई पाटिल स्टेडियम में खेलेगी।
सबसे पहले देखें यूपी वॉरियर्ज का स्क्वाड
WPL का बेसब्री से इंतजार- हीली
कप्तान चुने जाने पर हीली ने कहा, मुंबई में होने वाले WPL के पहले एडिशन के लिए उत्सुक हूं। कप्तानी का मौका पा कर बहुत खुशी हो रही है। WPL एक ऐसा टूर्नामेंट है जिसका हम सभी बेसब्री से इंतजार कर रहे हैं और यूपी वॉरियर्ज के पास शानदार टीम है। अब हमें मैदान पर उतरना है और अपना बेस्ट देना है। हमारे पास एक बैलेंस्ड स्क्वॉड है। हम जीतने की पूरी कोशिश करेंगे।
ऑस्ट्रेलिया के पेसर मिचेल स्टार्क की पत्नी हैं हीली 
हीली ऑस्ट्रेलिया मेंस टीम के फास्ट बॉलर मिचेल स्टार्क की वाइफ हैं। दोनों की मुलाकात बचपन में क्रिकेट के मैदान पर हुई थी। दोनों ने अप्रैल 2015 में शादी की थी। 
मुंबई में खेला जाएगा पूरा सीजन 
23 दिन तक चलने वाले WPL की शुरुआत 4 मार्च को मुंबई के डीवाई पाटिल स्टेडियम में गुजरात-मुंबई मैच के साथ होगी। जबकि फाइनल मुकाबला 26 मार्च को मुंबई के ब्रेबोर्न स्टेडियम में खेला जाएगा। इन्हीं दो स्टेडियम में पूरी लीग खेली जाएगी।
5 टीमें 23 दिन में 22 मुकाबले खेलेंगी। इनमें 20 लीग, एक एलिमिनेटर और एक फाइनल होगा। पहले सीजन में चार डबल हेडर मुकाबले खेले जाएंगे। लीग के पहले सीजन में 5 टीमें हिस्सा ले रही हैं। इनमें दिल्ली कैपिटल्स, गुजरात जायंट्स, मुंबई इंडियंस, रॉयल चैलेंजर्स बेंगलुरु और यूपी वॉरियर्ज शामिल हैं।
कब कौन-सा मैच?
WPL का पहला डबल हेडर 5 मार्च को होगा। इस दिन ब्रेबोर्न स्टेडियम में रॉयल चैलेंजर्स बेंगलुरु की टीम दिल्ली कैपिटल्स का सामना करेगी। दूसरी ओर डीवाई पाटिल स्टेडियम में यूपी वारियर्ज की टीम गुजरात जायंट्स के साथ दो-दो हाथ करेगी। डबल हेडर का पहला मैच दोपहर 3:30 बजे से होगा। जबकि दूसरा शाम 7:30 बजे से खेला जाएगा।
शाम के सभी मैच 7:30 बजे से शुरू होंगे। लीग स्टेज का आखिरी मुकाबला दिल्ली और यूपी के बीच ब्रेबोर्न में खेला जाएगा। उसके बाद 24 मार्च को एलिमिनेटर खेला जाएगा।